**LĒMUMS**

Liepājā

|  |  |
| --- | --- |
| 2021.gada 11.novembrī | Nr.410/15  (prot. Nr.15, 5.§) |

Par grozījumiem 2017.gada 14.septembra

lēmumā Nr.367 “Par līguma slēgšanu un

galvojumu SIA “LIEPĀJAS RAS””

Pamatojoties uz likuma “Par pašvaldībām” 15.panta pirmās daļas 1. un 2.punktu un likuma “Par pašvaldību budžetiem” 26.pantu, Ministru kabineta 2019.gada 10.decembra noteikumiem Nr.590 “Noteikumi par pašvaldību aizņēmumiem un galvojumiem” un 2016.gada 30.augusta noteikumiem Nr.588 “Darbības programmas “Izaugsme un nodarbinātība” 5.2.1.specifiskā atbalsta mērķa “Veicināt dažāda veida atkritumu atkārtotu izmantošanu, pārstrādi un reģenerāciju” 5.2.1.2.pasākuma “Atkritumu pārstrādes veicināšana” un 13.1.3.specifiskā atbalsta mērķa “Atveseļošanas pasākumi vides un reģionālās attīstības jomā” 13.1.3.2.pasākuma “Atkritumu atkārtota izmantošana, pārstrāde un reģenerācija” īstenošanas noteikumi”, Liepājas pilsētas attīstības programmas 2015.-2020.gadam pielikuma Nr.2.1. “Rīcību plāns 2015.-2020.gadam” Rīcību 2.1.6.(5) “Ieviest Liepājā dalīto atkritumu savākšanu, pārstrādi un nodrošināt bīstamo sadzīves atkritumu savākšanu”, pielikumu Nr.2.2. “Investīciju plāns 2015.-2020.gadam” projektu unikālais Nr.Pr\_1, Centrālās finanšu un līgumu aģentūras 2021.gada 20.oktobra vēstuli Nr.39-2-60/6441 “Uzaicinājums iesniegt Eiropas Reģionālā attīstības fonda 13.1.3.specifiskā atbalsta mērķa “Atveseļošanas pasākumi vides un reģionālās attīstības jomā” 13.1.3.2.pasākuma “Atkritumu atkārtota izmantošana, pārstrāde un reģenerācija” projekta iesniegumu”, izskatot Liepājas valstspilsētas pašvaldības domes pastāvīgās Pilsētas attīstības komitejas 2021.gada 4.novembra lēmumu (sēdes protokols Nr.12) un pastāvīgās Finanšu komitejas 2021.gada 4.novembra lēmumu (sēdes protokols Nr.12), Liepājas valstspilsētas pašvaldības dome **nolemj:**

Izdarīt Liepājas pilsētas domes 2017.gada 14.septembra lēmumā Nr.367 “Par līguma slēgšanu un galvojumu SIA “LIEPĀJAS RAS”” grozījumus, izsakot 3. un 4.punktu šādā redakcijā:

“3. Galvot SIA “LIEPĀJAS RAS” (vienotais reģistrācijas Nr.42103023090; Liepājas valstspilsētas pašvaldības kapitāla daļas 65,85% apmērā) aizņēmumu Valsts kasē līdz 1 700 000 EUR (viens miljons septiņi simti *euro*) uz laiku līdz 10 (desmit) gadiem ar atlikto pamatsummas maksājumu 3 (trīs) gadi par Valsts kases noteikto mainīgo procentu likmi Eiropas Reģionālā attīstības fonda (ERAF) līdzfinansētā projekta “Divu fāzu sausās anaerobas fermentācijas sistēmas izveide poligonā “Ķīvītes” organisko atkritumu pārstrādei” īstenošanai. Atbilstoši likuma “Par pašvaldību budžetiem” 26.panta trešās daļas 4.punktam, Liepājas valstspilsētas pašvaldība nodrošinās galvojuma apmēru procentuāli pašvaldības kapitāla daļu skaitam attiecīgajā pamatkapitālā.

4. Uzdot SIA “LIEPĀJAS RAS” kopā ar Liepājas pilsētas pašvaldības iestādes “Liepājas pilsētas pašvaldības administrācija” Finanšu pārvaldi sagatavot dokumentus atbilstoši Ministru kabineta 2019.gada 10.decembra noteikumu Nr.590 “Noteikumi par pašvaldību aizņēmumiem un galvojumiem” 17.punktam.”.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Attīstības pārvaldei, Izpilddirektora birojam, Juridiskajai daļai, Finanšu pārvaldei, SIA “LIEPĀJAS RAS” | |